Hollywood leikarinn Anthony Edwards sem gerði garðinn frægan sem Dr. Mark Greene í Bráðavaktinni sótti Snæfellsnes heim um helgina en hann er staddur hér á landi í sumarfríi ásamt fjölskyldu sinni . Edwards ku hafa verið mjög hrifinn af Snæfellsnesi enda fáir sem heillast ekki af náttúrufegurðinni þar um slóðir auk þess sem veðrið var með besta móti alla helgina . Öll fjölskyldan fór meðal annars á hestbak á laugardeginum en nóttinni eyddi hún á Hótel Búðum í góðu yfirlæti . Edwards sat þar lengi fram eftir kvöldi og spjallaði við aðra hótelgesti sem sögðu hann hafa verið sérstaklega viðkunnanlegan .